gentaiscool/nusaparagraph_topic huggingface dataset:
Saiki ancene akeh wong sing kerjo nang kantor, mboh iku dadi sekertaris, customer service, utowo liyan-liyane. Kerjo nang kantor iku ora kok mok angger kerjo tok, tapi yo mesti kudu ngerti aturane kantor. Terus nag kerjo nang kantor iku kudu merhatekno aturane nang kantor ambek ojo sampek gawe perkoro karo koncomu soale iso dadekno perkoro sing garai awakmu bentrok ambek koncone, sing akhire dadekno persaingan sing ora sehat utowo ora adil. Dadi nag ancene pengen kerjo nang kantor iku kudu nurut ambek aturan kono ojo sampek gawe masalah utowo perkoro sing marakno dipecat utowo marakno jenenge awakmu iku elek nang kantor.

Topic: business
Mesin cuci iku salah siji alat elektronik sing didesain tahan lama dan isok awet sampe pirang-pirang tahun. Mesin cuci iku dadi alat elektronik sing gak perlu gawe terlalu rutin diservis. Tapi guduk berarti mesin cuci blas gak butuh diservis lho yo. Sembarang kalir alat elektronik sing onok tanda-tanda kerusakan yo perlu gawe diservis, termasuk mesin cuci. Mesin cuci sing butuh diservis iku onok tandane, salah sijine iku ngalami kebocoran. Biasane iku pas ngumbah klambi, bakal onok genangan nang sekitar mesin cuci. Sing koyok ngono iku onok kemungkinan mesin cuci ngalami keretakan. Nek awakmu wes ngonangi tanda kerusakan sing koyok ngono, ojok ragu gawe nyeluk tukang servis lho rek.

Topic: technology
Pas jamanku SMA kui, akeh sing kepengen mlebu tim pleton inti utowo tonti neng sekolahane dhewe-dhewe. Wong sing mlebu tim tonti kui dianggep sing kerenlah gampangane. Ben iso mlebu, awak dhewe kudu gateke beberapa hal. Sing kesiji, awak dhewe kudu duwe postur awak sing apik. Perawakan sing ideal kui koyo awak sing diduweni karo tentara, tinggu dhuwur lan duwe dada sing bidang, sikile lurus, lan ora bongkok. Iki kudu awak dhewe siapke adoh-adoh seko dino selesksi. Sing keloro, awak dhewe kudu disiplin. Pas latian utowo seleski kui awak ora entok telat lan kudu cepet teko yen awak dhewe diundang kakak-kakak pembinane. Sing ketelu, awak dhewe iso fokus lan taat karo komando sing diwehi.

Topic: sports
Ayam goreng tepung ning ono kuahe. Kebayang ora rasane. Percoyo ora percoyo ono sing dodol ayam sing diolah koyo ngono lan rasane enak banget. Bakul sing ngedol panganan unik kui jenenge Ayam Kuah Giok neng samping Stadion Mandala Krida. Koyo sing tak jelaske mau, ayam sing dienggo kui ayam goreng tepung sing sadurenge diungkep karo bumbu kuning. Roso kuahe mirip koyo kuah mie Jowo. Ditambah karo potongan sawi, marake pangan kui makin seger. Sak porsi regone Rp15.000. Segone dipisah nambah Rp3.000. Ayam Kuah Giok iki cocok bangen dipangan pas musin udan utowo howo lagi adem-ademe ben awake anget lan weteng wareg.

Topic: food & beverages
Olahraga kuwi ora butuh alat sing larang kanggo ngelakoni. Sing dibutuhake kuwi niat amarga tanpa niat, olahraga kuwi ya dadi ora bisa kelaksanan. Salah siji contone yaiku olahraga mlayu-mlayu saban isuk. Olahraga iki ora mbutuhake alat khusus kaya klambi renang, sepeda, lan sapanunggale alat sing bisa dadi sarana olahraga. Olahraga iki uga orang butuh lapangan lan ora kudu ning jalur mlayu kanggo atlet. Ngiteri kampung lan oleh keringet wae wes cukup. Olahraga iki uga bisa dadi cara gampang kanggo njaga jantung. Kamangka, ayo mlayu isuk ben awak seger lan bisa ngelancarake aktivitas saben dinane amarga olahraga iki murah lan gampang. 

Topic: sports
Salah siji film teko Korea Selatan sing dadi rekomendasine wong akeh iku judule Parasite. Film sing disutradarai Bong Joon Ho iki bercerita tentang perjuangan keluarga Kim sing urip ndek lingkungan sing miskin. Berawal teko Ki Woo sing entuk kerjaan dadi guru les nang keluarga Park, akhire nyambung dadi kabeh sak keluarga isok kerjo nang kono kabeh. Tujuane cek mereka isok keluar teko zona kemiskinan sing nyikso. Kesuksesan film iki gak usah diragukno maneh. Film sing nduwe alur sederhana tapi plot twist e sing ngena isok ngedol sampe sepoloh juta tiket nang bioskop. Dan disusul kesuksesan liyane, Parasite isok menang dadi film terbaik ndek Oscar. Sing penasaran ambek ceritane, langsung ae nonton ndek platform legal yo rek.

Topic: leisures
Jarene salah sijine ahli robotik nag indonesia yaiku Ataka, ngomong nag negoro indonesia saiki yo kudu melok ambek perlu ngembangno robot soale iku penting kanggo ngewangi menungso nyambut gawe. Terus sak liyane iku ngembang no robot diawiti teko pontensi sing paling gede sing kenek dikembangno yo iku teko sektor pertanian. Teko sektor iku maeng robot bakal iso nguwehi manfaat sing gedene megilan. Tapi kabeh iku maeng lagek pendapate wonge, soale nag gak ngunu negoro iki bakal ketinggalan adoh teko negoro-negoro liyane. Mari ngunu kabeh iku karek tanggepane pemerintah koyok opo nang pendapat iku maeng. Nag delok berita liyane sing nag luar negeri, ancene akeh robot sing ancene dirancang kanggo ngewangi menungso nyambut gawe. 

Topic: technology
Ning daerah Nusa Tenggara Timur saben paskah ewonan wong teko ning kapel Tuan Ma sing ana ning kutha Larantuka. gawe ngormati Mater Doloroso utowo patung Bunda Maria. ewon-ewonan wong katolik tekan macem macem daerah ngantri nganti suwe ben iso ndelok Kapel Tuan Ma. ning panggon iki acarane mberseni patung e Bunda Maria. marine upacara e lawang lawang sing ana ing kapela e di buka i . ning jerone kapela e wong wong podo nyumet lilin ambek nyanyi-nyanyi gawe muji Mater Dolorosa. patung Dolorosa iki mung isok di delok setahun pisan wayah e riyoyo paskah. iku ngunu macem macem acara sing dilakokno wong katolik yen wayah e riyoyo paskah. isih akeh adicara sing dilakokake wong indonesia sing macem-macem tergantung saka suku, daerah ngendi lan lian liane.

Topic: religion
Pas dolan nang alun-alun lor Yogyakarta aku delok omah sing gedeh tapi bentuke iku koyok pendopo sing guwede megilan nag dibandingo ambek omah-omah pendopo utowo joglo biasane sing dibangun wong. Tibak'e bangunan iku jenenge omah adat Bangsal Kencono Yogyakarta. Omah iki termasuk adat omah sing ono nag Yogyakarta. Omah adat iki fungsine yaiku kanggo rojo-rojo keraton yogyakarta. Sak liyane kanggo omah rojo, omah iki yo biasane digawe panggonan rapat utowo kumpul-kumpul sing penting.  Omah iki angger cagak ambek bangunane akeh ukir-ukirane terus liyane yo wes koyok omah Joglo sing biasane ono utowo digawe ambek wong-wong jowo umume opomaneh sing nang daerah Yogyakarta.

Topic: culture & heritage
Ngentekake dhuwit kuwi pancen hak kabeh menungsa, apa maneh yen alesane amarga kebutuhan sing penting. Nanging ana wong sing ngetokake dhuwit amarga stres kaya misal liburan, mangan sing enak, lan uga ngentekake wektu ning pusat perbelanjaan. Kadhang ana sing ngetokake akeh dhuwit kanggo joget ning diskotik. Kabeh wong mesti duwe cara sing bedha kanggo ngguwak stres. Apa maneh yen wong kuwi nduweni penggawean sing mapan lan kebutuhan primer wis terpenuhi. Nanging ya ana wong sing ora bisa ngendalikake malah tambah stres amarga dhuwite cepet entek lan ora bisa ngatur pengeluaran sing semestine. Sing bener yaiku senajan ngetokake dhuwit kudu tetep waspada ben ora kalap.

Topic: slice of life
Kadang onok koncone awak dewe sing muslim sing semangat pas diajak ngaji Al-Qur’an nang awal, tapi buru sedino wes balik males maneh. Nek iku kedaden nang awakmu, berarti awakmu kehasut karo bisikan setan, dan ojok sampe awakmu dikalahno karo setan. Mulai saiki, awakmu kudu ngelawan sitik-sitik cek isok rajin ngaji. Onok cara jitu cek awakmu rajin ngaji. Ojok langsung ngaji akeh mbari ngono sesoke gak ngaji maneh. Pertama, ngaji telung ayat disik ben dino. Dan iku dilakoni selama seminggu. Nek wes kulino, ditambah dadi setengah halaman dan dirutini sampe seminggu disik. Nek wes keroso enteng, baru ditambah maneh dadi sak halaman, terus sak lembar, dan ngono sak teruse. Dan neng utekmu iku kudu dicamno nek awakmu iku butuh ngaji, dadi ben onok kecenderungan nek pas gak ngaji bakal onok sesuatu sing kurang pas dino iku. Nek wes ngono, awakmu pasti bakal luwe rajin gawe ngaji.

Topic: religion
Aktivitas nag waktu anggur yaiku aktifitas sing endi awak dewek iki iso gunakno waktu iku kanggo menghibur awak dewek ben awak dewek kabeh iso santai. Contone aktivitas iku maeng koyok nge-game, dolan ambek bocah-bocah utowo karo konco-konco, Mlaku-mlaku, turu, utowo penggawean liyane sing iso dadekno awakmu ngelalekno penggawean sing ngaboti pikiranmu. Saiki nag media sosial wes akeh contone aktivitas digawe ngisi waktu luang, koyok olahraga kanggo wong sing seneng olah raga, terus mancing, ambek liyan-liyane. Tapi akeh-akehe wong gambarno aktivitas waktu luang maeng ambek penggawean sing iso parek ambek keluarga karo konco-konco soale awak dewek kadang butuh konco ngomong gawe nyenengno awak.

Topic: leisures
Tokoh adat kui duwe peranan penting kanggo pembangunan neng desa. Pemerintah daerah kudu iso berkolaborasi karo tokoh adat neng kono supoyo program-program sing arep diselenggarake pemerintah iso lancar. Tokoh adat kui dipilih karo masyarakat mergo duwe wibawa lan dipercoyo kanggo ngurus urusan adat. Tokoh adat kui neng sudut pandang pemerintah iso dadi represntasi seko masyarakat sing dipimpin karo tokoh adat kui mau. Pendapate tokoh adat kui uga pendapat masyarakat sing liyo. Iki malah gawe gampang garapan pemirintah. Uga sewalike, yen pemerintah iso ngeyakin tokoh adat mau babagan program sing arep dijalanke. Program kui bakal berjaln luwih mulus. Tokoh adat iso ngeyakinke meneh masyarakat sing dipimpine.

Topic: culture & heritage
Nag ngomongno masalah lalapan sing akeh-akehe wong ora seneng yaiku pare, lalapan pare iku termasuk salah sijine lalapan sing ora kabeh wong iku seneng. Asline pare nduwe kandungan gizi sing akeh. Vitamin A, B, C, folat, lan minerale sing dukur apik kanggo nutrisine awak. Ana siji kandungan sing nggarai wong podo gak seneng karo rasane, yaiku quinine. Zat iki sing nggarai pare rasane pahit trus akeh wong sing podo emoh mangan lalapan siji iki. Sak liyane pare,sing rasane enak dirasakno nang ilat lan iso digawe nyukupi kebutuhan nutrisi ono reno-reno. Kecambah, kecipir, bayem, kangkung, terong, karo timun klebu lalapan sing luwih disenengi mergo rasane gak ono pahit-pahite.

Topic: food & beverages
Virtual Reality utowo biasa disingkat VR iku siji teknologi sing isok marakno penggunane isok berinteraksi ambek lingkungan hasil simulasi komputer. Lingkungan hasil simulasi komputer iku mau dijupuk teko lingkungan sing nyata terus disalin nang VR iku mau. Nek nganggo VR iku mau, pengguna iku isok ngerasakno lagi onok nang lingkungan iku mau. VR iku bentukane kotak gede, terus bakal dipasangno nang mripat nganggo karet pengerate. Teknologi iki onok nang pelatihan militer sampe digawe dolanan sisan. Mbasio VR iki wes dikembangno ket tahun 1982, buru usum e ndek masyarakat umum, terutama Indonesia, iku sekitar pirang tahun terakhir iki. Hal iku mergo jaman saiki VR didol nang akeh nggon dan gampang dientokno.

Topic: technology
Lilin parafin kuwi dudu jenis lilis senajan jenenge ana liline. Lilin iki bisa dari bahan bakar sing ramah lingkungan lan uga cepet panas yen dinggo urip ning alam. Parafin iki asale saka senyawa kimia hidrokarbon alkana. Warna parafin iki putih lan luwih padhet saka lilin. Bentuke kaya sabun lan biyasane dimanfaatke karo para tentara sing butuh latian fisik ning jero alas lan butuh masak darurat. Parafin iki awet lan uga ora gampang rusak kaya korek batang. Parafin iki bisa dadi bahan bakar sing diselipake ning kayu utawa api unggun ben panase luwih awet. Amarga praktis, parafin iki sering digawa munggah menyang gunung. 

Topic: slice of life
Mie ayam Bu Tumini wis dadi legenda neng Yogyakarta. Meh kabeh wong Jogja mesti wes ngeraksake mie ayam neng daerah Giwangan iki. Koyo mie ayam neng Jowo biasane, duduhe wis dadi siji karo miene. Duduhe wes ono rasane, rodo asin lan pedes seko mrico karo jahe. Miene gede-gede lan teksture kenyel-kenyel. Porsine ono 2 jenis: biasa karo jumbo. Sing biasa regone Rp10.000 sing jumbo Rp15.000. Nek meh marem mesen wae sing jumbo, ning menurutku sing porsi sing biasa wes cukup tetep marai wareg. Sing marai bedo karo mie ayam liyane kui iku neng bumbu ayame. Bumbune kenthel lan warnane coklat peteng. Rasane legi. Pas nggo ilate wong Jogja.

Topic: food & beverages
Pengalamanku dodolan kui wis ket cilik. Aku pertamakali dodolan kui pas kelas 3 SD. Aku dodolan neng sekolahan. Sekolahanku kui nyediake fasilitas koyo pasar kaget neng sekolahan pas wali-wali murid lagi ono acara neng jero sekolah. Awak dhewe dibagi kelompok-kelompok. Sak kelompok ono 4 bocah. Kelompok kui mengko ngerencanake opo wae sing arep didol. Mengko, modale dikei seko sekolah lan mengkone bakal dibalike. Pas kelas 3 kui, kelompoku dodolan bakso tusuk, kue bolu kukus, karo es jeruk. Awak dhewe seneng banget kui pas dodolan. Awak dhewe ngedol panganan lan ombenan sing digawe dhewe neng wali-wali murid. Pas itung-itungan bati karo kelompoku, awak dhewe pas kui iso bati Rp10.000.

Topic: business
Pemerintah lagi giat banget promosi babagan perbankan sing arep dipindahake secara digital lan uga melu nyambut kemajuane teknologi sing ana ning manca negara. Teknologi iki pancen nguntungake sektor ekonomi amarga bank bisa ngawasi mlebu lan metune dhuwit nganggo cara sing luwih gampang lan uga luwih mutakhir. Perbankan online iki diawali saka cara bayar sing cukup nganggo kode QR lan ora mbutuhake kartu. Banjur uga ana aplikasi sing bisa dadi celengan lan tuku saham kamangka masyarakat saiki wis akeh sing melu mbangun ekonomi nasional. Nanging perbankan digital iki isih kurang dipromosikake marang warga sing ana ning pedalaman lan isih fokus ning Jawa. 

Topic: technology
Saiki yen arep tuku, tiket kangge nonton bioskop ora kudu langsung neng pangoone. Tiket film kui iso tuku liwat internet. Carane, unduh disik aplikasi neng Play Store utow App Store, misale m.tix. Daftarke surelmu kanggo akun platform kui. Sak durunge milih film sing arep ditonton. pilih disik kota sing sesuai karo lokasimu saiki. Yen wis dipilih kotane, bakal muncul daftar bioskop endi wae sing iso dituku tikete. Pilih film sing ono neng layar. Bar kui bakal muncul deskripsi filme seko rangkuman crito, informasi soal produser, sutradara , penulis, lan sopo wae sing dadi lakon. Nek wis yakin bakal nonton film kui, pilih tuku tiket. Neng kono bakal muncul, bioskop endi wae sing nayangke film kui. Neng tampilan kui ugo ono informasi jam tayang filme. Pilih panggon lan jam sing paling cocok. Bar kui tentuke arep tuku pirang tiket lan panggon lungguhe. Pilih bayar. Bayare iso nganggo dompet digital, gopay.

Topic: leisures
Nek tak gatekno maneh, uakeh pol wong sing wes rabi tapi gak suwe iku maleh pegat. Onok akeh pol alesane, cuma salah siji sing paling akeh iku mergo mereka atek ngungkit masa lalu. Jarene mergo nang masa lalune mantan pasangane iku bermasalah terus wedi engkok diulangi maneh. Onok benere sih. Cuma awak dewe, terutama umat Muslim, iku kudu iling ajaran Islam. Rasulullah SAW iku ngelarang awak dewe gawe ngungkit masa lalune sopo ae, termasuk pasanganmu dewe. Kabeh uwong iku pasti tau ngelakoni kesalahan ndek masa lalu. Sing wes berlalu iku yo jarno berlalu. Wong awak dewe iku urip ndek masa saiki, dan bakal ngelakoni urip gawe masa depan. Dadi gawe awakmu sing buru ae rabi, gak usah atek ngungkit masa lalune pasaganmu, mending fokus nang masa depane awakmu.

Topic: slice of life
Wulan iki kelebu wayah e riyoyo nyepi aku karo keluarga ku kudu siap siap nyepakne barang-barang sing dinggo gawe nyepi ne. amarga yen wes nyepi iki wong wong bali khusus e wong hindu ora oleh rame-rame. nyepi iki swasana ne kudu sepi ora oleh onok suoro rame-rame, ora oleh nandi nandi . ora oleh metu omah opo maneh lungo-lungo ning jobo kuto. wong hindu kudu meneng onok jero omah ket serngenge muncul sampek engkok yen serngengene ilang. nak jero omah iki ora oleh nggawe lampu dadine peteng dedet. ora oleh nyumet geni . ora oleh nyumet lagu , radio, lan ora oleh nyetel tv. wes pokok e kudu sepi pol gak oleh onok suoro gak oleh onok serngenge. aku yo ora oleh mangan wong hindu kudu poso sedino muput.

Topic: religion
Aku durung tau kerjo kantoran. Soale, pas aku lulus kuliha aku sempet kerjo neng perusahaan naning nyambut gawene seko omah. Dadi aku ora tau sing tenanan kerjo neng kantor utowo neng gedung perusahaan. Naning pas aku ngerungoke ceritane koncoku sing kerjo kantoran kui aku rasane dadi wegah nyambut gawe sing model koyo ngono. Dhewek tau sambat neng aku yen dheweke rodo ora kerasan kerjo neng kono. Dheweke ngeroso wis kerjo keras banget naning ora dihargai karo atasan lan konco-koncone. Dheweke uga kerep entuk gawean sing kudune ora dadi gaweane dheweke. Koncoku kui ngeroso abot banget pas arep mangket kerjo. Dheweke cerita pengen ngundurke diri seko kantore kui.

Topic: business
Sakmenika kathah tiyang sibuk milih panggonan plesir kangge preinan akhir taun. Kula lan rencang-rencang ugi sami kados mekaten.  Nanging, kita milih panggonan ingkang boten kathah dirawuhi turis amargi panggonaipun ndelik. Wonten Jogja, wonten curug ingkang asmanipun Curug Sidoharjo. Lokasinipun wonten Kecamatan Samigaluh, Kulonprogo. Curug Sidoharjo menika curug ingkang paling dhuwur seantero Jogja. Dhuwuripun pitung puluh lima meter. Panggonan menika dereng dikelola dening pemerintah. Akses dalanipun tesih angel dilewati lan boten wonten tiket mlebetipun. Menawi lokasnipun ketebihan, Jogja ugi gadhah curug wonten Bantul. Asmanipun Grojogan Lepo Dlingo. Dlingo menika asmanipun kecamatan anggonipun grojogan menika. Asma jangkepe  grojogan menika Ledok Pokoh. Senadyan boten dhuwur kados curug Sidoharjo, Grojogan Lepo Dlingo ugi gadhah pemandangan ingkang boten kalah endahipun.

Topic: leisures
Sak wise ujian, biasane neng sekolahan kui ngadake lomba-lomba. Sing ora tau ketinggalan kui, turnamen futsal antar kelas neng sekolahanku. Paling ora ono 24 kelas sing tanding pas acara bar ujian kui. Seko kelas 1 tekan kelas 3 podo melu kabeh. Senadyan, awak dhewe neng sekolah kui munggah kelas konco-koncone podo bedo, nanging aku mesthi sekelas karo koncoku sing dadi kiper iki ket kelas 1. Dhewke dudu melu tim futsal sekolahan, nanging kemampuane dadi kiper ora iso disepeleke. Dhewke dadi kiper pas kelas ku juara, seko kelas 1, awak dhewe juara 3 lan sisane awak dhewe iso dadi juara siji terus.

Topic: sports
Sepur bandara kuwi manfaate akeh banget amarga para pengguna pesawat bisa luwih cepet lan luwih murah tinimbang numpak travel bandara. Sepur bandara kuwi cara pembayarane akeh banget lan uga praktis amarga wong ora perlu mbayar kanggo tunai lan bisa langsung diakses ning internet. Cara tuku tiket sepur bandara kuwi yaiku bisa saka vending machine tiket sing ana ning bandara utawa stasiun. Karcis uga bisa tuku ning laman KAI Bandara utawa toko karcis online sak durunge sepur kuwi budhal. Nanging yen kabeh kuwi isih angel, karcis uga bisa tuku ning meja informasi nganggo pembayaran tunai uga kartu debet lan bisa nganggo promo saka bank. 

Topic: slice of life
Kegiatan rutin agama ancene apik kanggo wong sing percoyo ambek agama iku maeng, soale iso nambah ilmu ambek pengetahuane wong sing duwe agama iku maeng. Sak liyane iku yo iso dadekno wong sing melok acara iku maeng tambah apik soale atine ambek pikirane maleh dadi positif utowo mikir sing apik-apik. Terus teko kegiatan iku maeng wong-wong sing melok yo iso tambah dadi wong  apik soale kabeh agama mesti ngulango perkoro apik. Lah teko kegiatan rutin iku maeng wong sing teko biasane tambah jembar atine ambek raine iku ketok sumringah soale atine padang pikirane plong polahe oleh siraman rohani. Nag jarene koncoku sing kegiatan iku apik ae janji ngejak wong nang apik.

Topic: religion
Awak dhewe kudu luwih menghargai meneh pagelaran musik tradisional. Alasane sing pertama, awak dhewe kudu ngehargai pagelaran kui mergo piranti-piranti musike kui angel gawene. Pengerajin alat musik kui duwe keterampilan sing ora gampang dipelajari. Sing keloro, alat musike kui uga sitik sing duwe. Mergo gawene sing ora gampang, regone dadi larang. Sak liyane larang, alasen liyane alat musik kui sitik mergo ora akeh wong sing pengen main utowo ngerungoke alat musik daerah kui. Alat musik modern luwih akeh sing mainke mergo luwih familiar neng kuping wong akeh. Sing paling penting, awak dhewe kudu menghargai alat musik tradisional kui mergo kui salah siji warisan saking leluhur. Warisan kui sing bakal dadi bukti identitas awak dhewe neng masyarakat global iki.

Topic: culture & heritage
Awak dhewe ora entuk ngeguak wektu sing awak dhewe duwe saiki kanggo perkoro sing ora ono manfaate. Soale yen awak dhewe ngeguwak wektu kui, wektu ora iso balik koyo duwit. Duwit isih iso digoleki meneh yen ilang. Nanging wektu kui pisan ilang bakal tetep ilang. Senadyan wektu kui bakal ono terus neng ngarepe awak dhewe. Nanging wektu sing neng ngarepi dhewe kui kudu sing biyen. Misale awak dhewe pas kuliah kerep males-malesan lan ora sinau bener. Pas awak dhewe wis lulus, wis nyambut gawe, awak dhewe ora iso balik neng wektu kui. Awak dhewe ora iso bener-bener nyauri wektu sing awak dhewe guak pas isih enom utowo luwih enom.

Topic: business
Sinau bahasa Inggris kuwi wis bisa dadi salah siji kegiyatan sing wajib dilakoni karo generasi enom jaman saiki. Sinau bahasa Inggris kuwi bisa saka akeh sumber, salah sawijine saka les bahasa Inggris sing ana ning sosial media. Kegiyatan iki biasane mung dilakoni 4 kanthi 8 minggu. Sak kelas online biyasane mung ana 5 kanthi 7 murid lan 1 pengajar kelas. Materi sing disuguhake yaiku ngerungokake, ngomong, nulis, lan maca. Kegiyatan iki ora mung isine latihan soal, nanging ya anak diskusi materi sing sekirane angel lan bisa dibahasa bareng. Manfaate kegiyatan iki akeh lan bisa ndukung karir. Yen rampung melu kelas iki, murid bisa njupuk tes bahasa Inggris kanggo sertifikasi. 

Topic: leisures
Wong deso iku ancene uripe seje ambek wong kota, nag wong deso biasane uripe iku roto-roto guyub ambek tanggane terus ketok rukune pol ambek kiwo tengene. Nah sing garai iku maeng yo mok perkoro sing sepele, yoiku gelek ngomong bareng ambek cangkrukan bareng. Sak liyane iku yo ono perkoro liyane maneh yoiku gelek kondangan ambek kumpul-kumpul bareng karo tonggone nah perkoro iku sing marakno wong deso gaya uripe iku sederhana ambek ora neko-neko utowo kakean pola koyok wong kota, yo ancene ono siji loro sing rodok aneh-aneh tapi roto-roto wong deso iku uripe mesti sederhana ambek mesti gelek gotong royong nag ono opo-opo.

Topic: slice of life
Tuku kripik tempe saiki ora kudu mara ning Malang. Keripik tempe didol ana ing akeh toko ning meh kabeh kutha. Kaya ning Sidoarjo, keripik tempe wis akeh ditemoni. Saliyane iku, bisa tuku keripik tempe liwat internet. Kaping pisan, bisa buka aplikasi internet utawa gofood. Kaping pindho, klik lan goleki keripik tempe. Kaping telu, lebokke alamat omah kanggo proses ngirim keripik tempene. Sawise iku, wis bisa ngenteni keripik tempe ana ing omah. Keripik tempe sing didol ana ing internet uga keripik tempe sing ana ing toko terkenal dadi ora usah wedi babagan rasane bakal tetep enak kaya nalika tuku ing toko langsung. 

Topic: food & beverages
Ngerungoke lagu-lagu daerah wong liyo kui iso nambah wawasane awak dhewe. Wawasan neng kene kui dudu koyo elmu sing iso dienggo golek gawean. Wawasan neng kene maksude awak dhewe dadi iso ngerti suku tertentu utowo kebiasaan seko daerah tertenu seko lagu-lagu daerah sing awak dhewe rungoke. Saiki golek lagu-lagu daerah kui luwih gamapng.  Akeh musisi-musisi daerah saiki sing wis ngunggah karya-karyane neng media sosial. Mungkin, golek lagu daerah kui ora segampang golek lagu-lagu pop, nanging paling ora ngerungoke lagu daerah kui ora mustahil. Awak dhewe iso golek arti seko lagu daerah neng internet. Seko beberapa lagu sing awak dhewe rungoke, awak dhewe iso narik kesimpulan babagan tabiat utowo sifat wong-wong neng daerah kui.

Topic: culture & heritage
Koncoku sing wingi jumatan bareng ambek aku iku ngomong nag isine khotbae wingi rodok ora sepiro enak nag diringekno bocah enom. Soale sing dibahas mok nyalahno wong enom tok. Opo polahe sing khotbah wong tua yo dadi pengen diregani ambek dimulyakno mangkane judule mulyakno wong tuo. Lah nag jareku khotbah iku kabeh apik, karek awak dewek iso jipik sing apik-apik wae. Soale wong sing khotah yo kat terus-terusan bener. Opo maneh nag sing khotbah wong sing lagek sinau agama ambek isek cilik, yo tambah ora karuan isine mencolot kono-mencolot kene. Dadi koncoku wingi ancene ora sepiro seneng ambek khotbae yo polahe sing khotbah ora meloki perkembangan jaman materine. 

Topic: religion
Salah siji cerita rakyat sing terkenal teko Kalimantan Selatan iku judule Telaga Bidadari. Ceritane iku tentang 7 bidadari sing adhus nang Telaga. Terus onok lanang sing gak sengojo ndelok mereka, jenenge Awang Sukma. Awang Sukma sing kesepian njupuk salah siji selendang pekne salah siji bidadari iku. Alhasil bidadari iku gak isok mbalik nang kahyangan maneh. Nang kono Awang Sukma ambek Bidadari mau ketemu dan tambah akrab. Suwe-suwe mereka nikah dan nduwe anak. Tapi gak suwe, konangan nek Awang Sukma iku sing nyolong selendange Bidadari sing marai de’e gak isok balik nang Kahyangan. Akhire Awang Sukma ngerelakno Bidadari nang Kahyangan. Cerita iki nduwe nilai nek sembarangane nang dunyo iki gak isok dimiliki selamanya dan kudu diikhlasno mbasio awakmu lagi sayang-sayange. Koyok kisahe Awang Sukma sing kudu ngeikhlasno bojone gawe balik nang Kahyangan.

Topic: culture & heritage
Istilah birrul walidain iki luwe dikenal dengan kata-kata berbakti nang wong tuwo. Birrul walidain iki hukume fardhu ‘ain alias wajib gawe umat Muslim, nek gak dilakoni bakal kenek duso gede. Mbasio talah wong tuwone iku guduk wong Muslim, utowo wong tuwone berlaku gak apik nang anake, tetep wajib hukume bakti nang wong tuwo. Birrul walidain iki dadi amalan sing paling dicintai Allah. Keutaman e iki setara ambek sholat tepat waktu sampe ngelakoni jihad fii sabilillah. Keutamaan birrul walidain sing liyane iku jalan menuju Surga gawe seluruh umat Muslim, dungo luwe mustajab dan luwe cepet dikabulno, terus taubat bakal diterimo ambek gusti Allah SWT. 

Topic: religion
Ngilangake stres kuwi ora butuh kegiyatan sing larang. Ngobrol karo wong tuwa pas wayah preinan kuwi bisa marai pikiran luwih enteng lan uga komunikasi tambah apik. Obrolan kuwi penting, apa maneh yen wis umur 20 taun mendhuwur. Senajan wis diwasa, umur sak mene iki biyasane malah tambah stres amarga ora ana wong sing dijak ngomong lan dianggep cukup umur kanggo ngadepi masalah urip. Wong sing sering ngobrol karo keluarga iki biyasane bisa ngendalikake stres sing ana ning uripe. Kamangka, awak dhewe bisa niru cara kuwi lan mulai akeh komunikasi karo keluarga kaya ibu, bapak, lan uga dulur sing ana ning omah. 

Topic: slice of life
Wanci rendheng kados menika pancen cocok ngunjuk unjukan ingkang anget. Kula paling remen damel wedang sereh kangge unjukan pas cuaca saweg asrep. Wedang sereh gadhah aroma ingkang wangi. Raosipun manis amargi wonten gendhis pasiripun. Menawi pengen raosipun rada kecut, wedang sereh saged dicaosi peresan jeram nipis. Kula remen sanget ngunjuk wedang sereh ingkang didamel budhe wiwit kula tesih alit. Sakmenika kula sampun saged damel wedang sereh piyambak. Budhe ngendika menawi wedang sereh ingkang kula damel langkung eca ketimbang wedang serehipun Budhe. Budhe ugi ngendika menawi kula sadeyan wedang sereh, mesti bakal akeh ingkang langganan.  Mila, kula cobi sadeyan wedang sereh botolan wonten toko online.

Topic: food & beverages
Salah siji cemilan sing gak tau salah bagi kebanyakan uwong adalah kripik kentang. Hampir gak onok wong sing tau tak temoni sing ngomong kripik kentang iku gak enak. Roto-roto pasti seneng ambek kripik kentang. Nek onok sing ngomong gak seneng, berarti wong iku durung nemu jenis utowo brand kripik kentang sing cocok nang ilate. Wong saiki macem macem e kripik kentang iku akeh pol. Mulai sing digoreng sampe sing dipanggang, sing gak onok rasane sampe sing rasane macem-macem, terus rasa dan tekstur kripik kentang ben brand iku bedo bedo. Dadi garek nggolek ae kriping kentang endi sing cocok nang ilatmu, dijamin bakal nemu.

Topic: food & beverages
Pantai Papuma Jember panggone cerak omahe simbahku. Ora butuh wektu 2 jam kanggo tekan ana ing Pantai Papuma iki. Yen dolan ana ing Pantai Papuma ana akeh kegiyatan sing bisa dilakoni kayata dolan layangan, dolan pasir, lan liyane. Dolan layangan ing Pantai Papuma uga seru banget. Kaping pisan, aja lali kanggo gawa layangan saka omah. Yen durung duwe layangan, bisa tuku layangan sing didol karo bakul sing ana ing Pantai Papuma. Kaping pindho, golek panggon sing rada sepi supaya bisa leluasa kanggo ngulukke layangan. Sing terakhir, aja lali ndelok arah angine ning ndi supaya bisa gampang kanggo ngulukke layangane. Kegiatan iki bisa ndadekake dolan ing Pantai Papuma ora njelehke. 

Topic: leisures
Sleeper Bus utawa bus jarak jauh sing nyediakake fasilitas kanggo penumpang ben bisa turu saiki lagi rame dipromosikake ning sosial media. Akeh wong sing nganggo bus iki kanggo wisata lintas Jawa-Bali. Para PO utawa depo perjalanan bus saiki mulai ngembangake usaha sleeper bus iki. Bus iki kalebu bus sing mewah lan bisa dituku liwat online amarga jumlahe sing uga terbatas. Kanggo wong sing seneng perjalanan darat lan ora ana ning kondisi sing darurat, bus iki bisa dadi pilihana amarga luwih murah saka pesawat. Bus iki uga nyediakake sekat ben privasi penumpang tetep kejaga. Barang-barang penumpang uga bakale tetep aman amarga ana panggon penyimpanane dhewe. 

Topic: slice of life
Nag awakmu gelek liwat mojokerto mesti ketok gunung gede duwur. Lah gunung gede iku jenenge Gunung Arjuno. Jarene wong daerah kono asal usule gunung arjuna iku biyen panggonane won topo sing jenenge arjuno lah saking nemene oleh topo sampek lali sembarang-barang sampek ora ngerti nag enggon sing dipanggoni topo maeng maleh munggah sampek dadi gunun sing duwure megilan. Lah teko cerito sing model ngunuku yo kenek ae dipercoyo yo kenek ora dipercoyo kabeh iku karek sing ngerungokno. Soale sing jenege cerito sing wes nyebar nang masyarakat kampung ngunuku kadang-kadang iku akeh benere soale cerito iku biasane wes turun-temurun teko mbah-mbah biyen.

Topic: culture & heritage
Akeh banget arek enom nang Gresik sing males banget mangan bandeng, termasuk awakku. Alasan utamane mergo bandeng iku akeh banget durine, marai males nitili. Tapi saiki wes gak onok alesan gawe males mangan bandeng rek, soale awakmu isok mangan bandeng tanpa duri nang Warung Sembilang Manyar Gresik. Mbasio jenenge warung sembilang, tapi yo dodolan sing liyane sisan, koyok bandeng, gurami, ayam, dan liyan liyane. Menu andalanku nek mangan nang kene iku asem bandeng. Kuah asem e sueger pol, tapi yo puedes pol. Sing gak kuat mangan pedes, siap-siap ngombe sing akeh. Terus bandeng e nganggo bandeng tanpa duri, terus gak amis blas. Porsi segone yo isok request, gelem akeh tak sitik, dadi isok disesuaino ambek kapasitas perut dewe-dewe. Nek nang Gresik, ojok lali mampir nang warung iki yo rek!

Topic: food & beverages
Olahan buah sing paling umum dadi ombenan iki salah sijine jus. Saka akeh buah sih umum digawe jus, aku paling seneng jus apel, utamane apel sing digawe jus apel malang lan apel fuji. Rasane luwih seger. Cara nggawene apel diumbah dhisik, bar kuwi diiris ben cukup mlebu blender utawa juicer. Kulit apel sing tipis mau marai luwih praktis amarga bisa dionceki utawa digiling langsung. Kaping pindho lebokake apel ning jero alat lan ditambah banyu setithik. Amarga apel wis ana pemanis alami, yaiku zat fruktosa, ora usah nganggo gula ya ora ngopo-ngopo. Yen pengen bening, jus iki kena disaring sak durunge diombe. 

Topic: food & beverages
Kanggo wong sing males ketemu wong akeh, kerjo kantoran kui pancen gawe kesel. Awak dhewe kudu ketemu wong akeh seko isuk tekan sore. Kui iso dadi luwih suwe yen awak dhewe kudu lembur sak kantor. Supoyo awak dhewe iso tetep ngeroso nyaman neng lingkungan sing okeh wong kui, ono beberapa hal sing iso awak dhewe lakoke. Sing kesiji, awak dhewe iso ngomong neng konco-koncone dhewe yen awak dhewe ora gelem diganggu sak liyone sing ono hubungane karo gawean. Sing keloro, awak dhewe iso ngelakoke koordinasi kerjo karo konco neng awal. Sing ketelu, awak dhewe iso ngerungoke musik sing awak dhewe senengi.

Topic: business
Selama pandemi iki, kerjaanku mek nggolek kerjo, nonton, mangan, turu, wes muter ngono-ngono ae. Berhubung kabeh tontonan sing pingin tak tonton wes tuntas kabeh, aku dadi bingung kate nonton opo maneh. Akhire mbari gonta ganti saluran TV, aku mandek pas onok sing nayangno acara Olimpiade 2021. Pas iku ketepakan lagi nayangno cabang panahan dan wes pertandingan final e. Akhire tak tontok ae iku. Nang kono, aku terpukau banget karo atlet panahan sing jenenge An San. Tak kiro awale iku lanang mergo potongan rambute, dadakno iku wedok. Ndek hasil akhir, pemenang umum olimpiade cabang panahan iku Korea Selatan sing isok entok patang medali emas.

Topic: sports
Thomas dan Uber iki dadi salah siji turnamen bulu tangkis sing paling bergengsi. Turnamen iki mempertandingkan beregu lanang gawe ngentokno piala Thomas ambek beregu wedok gawe ngentokno piala Uber. Jeneng Thomas ambek Uber iki dijupuk teko jeneng pemain legendaris nang permainan bulu tangkis. Piala Thomas dijupuk teko jeneng ketua IBF pertama asal Inggris sekaligus pemain legendaris bulu tangkis sing jenenge Sir George Alan Thomas. Piala iki duwure 28 inci sing onok tulisane “The International Badminton Championship Cup presented to the International Badminton Federation by Sir George Thomas, Bart., 1939". Terus nang bagian duwure iku onok patung cilik atlet bulu tangkis. Piala Uber iki dijupuk teko jenenge sang legendaris teko Inggris nang era 193-an sing jenenge Betty Uber. Piala Uber iki nduwe bentuk globe terus bagian duwure onok patung pemain bulu tangkis wedok sing lagi ngayunno raket.

Topic: sports
Masjid K. H. Ahmad Dahlan iki salah siji Masjid sing onok nang Cerme, Gresik. Masjid iki dinilai super strategis soale letake iku pas banget nang daerah perbatasan kabupaten Gresik karo kabupaten Lamongan dan cedek banget karo Terminal Bunder. Dadi akeh-akehe pengunjung Masjid iki yaiku musafir sing lagi ngelakoni perjalanan jarak adoh. Nek awakmu pingin coba mampir, coba ituti rute iki. Awakmu mudun teko Tol Kebomas, mbari ngono belok kiwo nang jalan Dr. Wahidin Sudirohusodo. Mbari ngono terus mlaku nang jalan Raya Gresik-Babat. Ituti dalan iku ae, terus belok nengen nang jalan Raya Gresik-Lamongan. Engkok Masjid e onok nang kiwo dalan.

Topic: religion
Akeh wong sing ora ngerti manfaat sing sak temene olahraga iku opo. Manfaate iku ancene kanggo nyehatno awak. Tapi iku kabeh karek olahraga opo sing dilakoni wong iku maeng. Tapi nag sirus keshatan online iku mesti ngomong nag olahraga iku iso normalno kolesterol sing nang awak, terus yo iso ngobong kalori nang jerone awak, terus mari ngunu yo iso nyehatno jantung polahe jantunge mlayune banter nag digawe olahraga. Mari ngunu iso nyego diabetes sing saiki akeh wong sing kenek penyakit iku maeng. Terus yo iso ngurangi stres barang. Nah ancene manfaate olahraga iku akehe orambloko mergone iku maeng wes gelek dinajurno karo dokter nag wong iku kudu olahraga rutin.

Topic: sports
Aku duwe konco dolan neng omah. Ning pas wis SMA awak dhewe sing arang ketemu. Pas awak dhewe umur 20, awak dhewe pengen dolan bareng. Awale awak dhewe rodo bingung arep lungo neng endi mergo kumpule iki dadak banget. Siji koncoku ono sing ngusulke neng Kebun Buah Mangunan. Jarane dee delok ning internet panggone kui bagus kanggo foto-foto. Mergo ora ono usulan meneh, awak dhewe sepakat neng panggon kui. Awak dhewe cah limo numpak montor neng Mangunan. Bocah 5 kui mangkat seko omah wis sore dadine tekan kono wis mepet maghrib. Tekan kono, awak dhewe foto bareng-bareng. Kebetulan pas kui ngepasi bulan poso dadine pas bali awak dhewe sisan golek buko.

Topic: leisures
Aku duweni toko sing wis suwe dibangun karo keluargaku. Ing preian wingi, aku nyobak ngewangi bapak lan ibuku kanggo jaga toko. Awale aku bingung banget nalika ana wong sing tuku samubarang sing aku ora ngerti jenenge. Kayata nalika ana wong sing tuku bumbu masak nangis aku ora ngerti bumbu endi sing dikarepi. Banjur aku nyeluk ibuku lan akhire diewangi karo ibuku. Ndelok riwa-riwine wong sing tuku ning tokoku, aku dadi seneng amarga ana sing dijak ngomong, sinau kanggo ngeladeni song liya, lan sing penting yaiku ngisi kegiyatan preian sekolah kanthi kegiyatan kang migunani. Ibuku uga seneng ndelok aku sing wis kendhel ngadepi wong liya.

Topic: leisures
Wortel kuwi sayuran sing wis kesohor manfaate gawe mripat. Wortel ngandung vitamin A lan betakaroten sing bisa marai mripat bening, awas lan bisa ngindarake katarak ning umur sepuh. Wortel iki nduwe rasa sing khas, mulane akeh wong sing seneng. Nanging ya ora sitik sing ora seneng wortel lan ndadekake wortel tambahan panganan kaya dadi cemilan kripik, bakwan, utawa campuran bahan kripik bawang. Regane ya ora larang amarga wortel iki gampang dibudidayakake. Mulane kuwi, saiki ayo padha konsumsi wortel sing tujuane kanggo nyehatake mata, opo maneh sing saben dina kerja ing ngarep komputer lan ngerasakake mripat kesel, perih lan mulai ana gangguan. 

Topic: food & beverages
Gim sing katone nyenengake jebul bisa dadi salah siji sumber kriminal kanggo wong sing ana ning sekitare. Salah sijine yaiku kasus pembunuhan anak sing pelakune bocah umur 14 taun sing wis kena pengaruh gim sing nyeritakake crita horor lan psikopat. Gim iki sadis lan sajane dudu kanggo bocah ning umur 14 taun. Nanging amarga kurang pengawasan, gim iki bisa dadi dolanan lan bisa ngewenehi efek sing kurang apik marang bocah. Kamangka, gim jaman saiki kuwi terbatas lan ana fasilitas kanggo ngewatesi sapa wae sing bisa dolanan kuwi. Wong tuwa uga ngewenehi pengawasan sing gedhe kanggo bocah sing lagi masa pertumbuhan ben bisa milih hiburan. 

Topic: technology
Pas isih jamane sekolah, carane aku ngilangi stress kui dolanan gim neng komputer. Bocah sing isih sekolah kui masalah sing diadepi kui durung akeh. Paling banter mergo mumet bar garap ujian. Aku biasane bar bali seko ujian, aku langsung neng ngarep komputer. Tanpa salin seragam sing tak enggo, aku langsung dolanan gim. Sangkin ora sabarane, aku disik kerep dolane tak sambi karo mangan. Pas SD aku kerep dolanan Pokemon lan Harvest Moon. Pas dolanan gim kui aku ngeroso ora mumet meneh. Rasa getun sing dirasake mergo ora iso jawab soal mau uga dadi ilang. Aku biasane dolan kui tekan sore. Bar dolan neng jobo karo konco, aku lanjut dolanan komputer meneh bengine.

Topic: slice of life
Penginepan utowo hotel kui dadi aspek penting pas liburan. Nanging hotel kui ora kudu sing larang-larang opo meneh kanggo mahasiswa sing duwe budget terbatas. Penginepan kui sing penting iso dienggo leren utowo turu lan nyelehi barang uga iso kanggo reresik awak. Hotel ora kudu sing fasilitasi komplit lan nyaman. Selama 3 kebutuhan kui iso diterpenuhi, penginepan kui wis cukup. Pinginepan kui uga sing penting lokasine. Panggon nginep kui kudu cerak karo destinasi wisata sing arep dikunjugi. Yen misale kepeksone penginepan kui adoh, kudu dipastike akses tranportasi neng panggon wisatane kui gampang. Nganggo prinsip kui, mahasiswa sing iso luwih ngemat pengeluarane.

Topic: leisures
Wingi aku tuku TV Led sing paling anyar ben iso delok siaran TV. Nah TV digital sing paling anyar iku maeng duwe gambar sing apike megilan soale wes ono grapic sing ancene gawe beningno warna. Terus tv iku maeng yo wes iso nangkep siaran chanele tv digital sing saiki dianjurno pemerintah. TV iku maeng gedene 35 inch. Dadi yo luamayan gede, terus yo kenek di gawe muter siaran luar negeri barang soale wes iso dipasang TV kabel. Terus pas tuku Tv maeng iku oleh hadiah Radio Digital, Radio iku bentuke yo koyok umume radio, bedane iku ono layare cilik sing iso nampilno siaran radioe maeng ambek jenenge chanele maeng opo. Terus yo ono petekan kanggo ngeleh chanele maeng. Dadi wes ora untiran maneh.

Topic: technology
Mergo Tika iku lagi dewean nang omah, de’e ngongkon Bela gawe ngancani de’e selama telung dino alias sampe keluargane moleh. Bela sih gelem gelem ae, opo maneh Tika iku pinter masak, dadi pasti bakal disediakno panganan sing enak-enak. Nang kono, mereka iku dolanan nonstop. Pas bengine, Bela nunut nang jedhing gawe cuci muka ambek sikatan. Pas kate sikatan, de’e bingung iki odol e nang ndi. Pas takon, Tika langsung nyuding nang arah mesin matic nang cedek wastafel. Awale Bela bingung. Terus pas de’e ngelebokno sikat e nang lubang e, odol e langsung metu teko mesin iku. Jelas Belas kaget dan kagum, soale alat e iku canggih pol.

Topic: technology
Kabeh daerah neng Indonesia kui duwe omah adate dhewe-dhewe. Bentuk lan ornamen sing ngehiasi omah kui nunjukke karakteristik seko budaya utowo wong seko daerah sing bersangkutan. Salah siji omah tradisional neng Indonesia kui omah hanoi. Omah hanoi iki omah adat seko daerah Papua daerah pegunungane. Bentuk omahe kui koyo jamur sing kerep awak delok neng kartun-kartun. Atepe digawe seko jerami kering lan tembok omah kayu sing dipasang ngelingker. Omahe kui cilik, jarak seko lemah neng atape kui cekak. Tujuane kui supoyo anget lan ngelindungi awak seko ademe hawa pegunungan. Omah kui, mergo cilik kui mau, fungsi mung dienggo turu wae. Ruangan liyane koyo jeding lan pawon ono neng neng jobo.

Topic: culture & heritage
Baker utowo wong sing pengawehane gawe roti mesti duwe keahlian sing apik gawe bentuk utowo gawe roti. Jarene koncoku Baker iku wonge kudu telaten, solae nag ora telaten rotine bakalan ora dadi apik, terus wonge yo kudu kreatif ben iso gawe model-model sing aneh-aneh. Nag jarene situ kompas Baker iku kudu duweni keahlian ngatur bahan-bahan, manggang, hias, ambeh ngatur suhu nag wes mlebu open. Profesi iki ancene ora kabeh wong duwe. Masion ono sing pinter tapi kabeh wong sing podo sak profesi duwe cekelan dewe-dewe nag gawe roti. Cekalan iku maeng teko pengalaman-pengalaman sing wes dilewati wong-wong iku maeng. Dadi, biasane wong sing wes pengalamane akeh iso ngeregani wong sing bedo cara nag gawe roti.

Topic: food & beverages
Aku karo sanggar tariku tau nampil neng Malaysia. Penampilan kui kanggo memprosike pariwisata Aceh neng pameran travel muslim neng salah siji gedung universitas neng Selangor. Aku karo rombongan nginep neng Citin Hotel. Aku dewe ngerkomendadike hotel kui yen, ono wong sing pengen plesiran neng Selangor, Malaysia. Panggone lumayan nyaman. Kasure lan bantal empuk. Kemule uga lumayan kandel. ACne ngurup. Pas tekan kamar wis dicepaki toyo mineral. Hotel uga nyepake ceret eletrik lengkap karo bubuk kopi, teh celup, gulo, lan krimer. Panggone kui cerak tekan karo pusat oleh-oleh. Ora ono keluhan seko pelayanane. Pegawane lumayan ramah. Sarapane uga cukup akeh lawuhe.

Topic: leisures
Tokoh adat iku wong sing kudu dikurmati ana ing daerah. Iki mana amarga tokoh adt dadi salah siji wong sing paling ngeruwat kabudayan sing ana ing daerah iku. Nanging kadang tokoh adat ora pati dikurmati. Kabeh padha saenake dhewe karo tokoh adat. Iki cara supaya tokoh adat bisa nrima perlakuan sing apik teka masarakat. Kaping siji, tokoh adat bisa diundang lan dikenalna nalika ana adicara kabudayan. Iki supaya kabeh wong sing ning daerah iku bisa kenal karo tokoh adate. Kaping loro, ngejak diskusi utawa rundingan karo tokoh adat saben kate njupuk keputusan babagan kabudayan. Sing terakhir, aja lali kanggo sowan ning omahe tokoh adat. 

Topic: culture & heritage
Udin nyambut gawe ning KFC cabang Jogja Mall wis ana kira-kira 3 tahun. Saben dina, Udin kerja manut karo jadwal shift, kadang budhal isuk, awan, utawa budhal bengi amarga KFC Jogja Mall buka 24 jam. Saben dina ana wae tugas sing dilakoni Udin kaya reresik panggon masak, ngumbah alat, nyiapake kemasan, melu masak, utawa ngelayani wong tuku. Pancen penggaweane marai awak pegel linu, nanging Udin seneng saben weruh bocah cilik bisa ngguyu seneng karo wong tuwane mangan ning panggone. Nanging yo kadang ana sing marai mangkel kaya wong kang lali mbuwak bekas panganane dhewe padahal kuwi kegiyatan sing iso dilakoni dhewe. 

Topic: food & beverages
Wit ingkang saged disebat multifungsi amargi sedaya bagianipun saged dipunmanfaataken wonten pinten-pinten. Salah sawijining wit ingkang kalebet wit multifungsi inggih menika wit gedhang. Kula nandur wit gedhang wonten pekarangan wingking griya. Gedhang ingkang kula tandur menika kalebet jenis gedhang ambon. Sedaya jinis gedhang namung saged dipanen sepisan. Menawi sampun dipanen, wit gedhang kedah ditegor supados boten bosok. Wit gedhang gadhah batang ingkang kandhel. Batangipun gedhang ingkang biasa disebat debog saged diolah dados jangan. Gedhang ugi gadhah bagian ingkang boten dipungadhahi tanduran sanesipun inggih menika jantung gedhang. Kula remen sanget dahar jangan jantung gedhang. Nyamikan keremenan kaluwarga kula uga didamel saking gedhang, inggih menika gedhang goreng. 

Topic: food & beverages
Sing jenege wong dodolan iku yo kadang ora bati terus, tapi yo kadang mesti tau ngalami rugi. Nah nak apan rugi biasane iku ono pirang-pirang perkoro sing kudu diteliti ambek dibenerno ben ora rugi maneh. Contone perkorosing biasane gelek rugi maeng yoiku oleh ngedol produk iku nag ngisor roto-roto sing akhire dadekno barang sing didol maeng kelewat murah. Terus oleh ngitung antara bati karo tenogo ora imbang akhire dadekno rugi sing ancene ora nemen. Terus ora tau ngitung rego maneh padal bahan-bahan kanggo produksi maeng podo mundak. Nah perkoro iku maeng ancene gelek dipetuki nang wong sing ancene gawe utowo dadi pengusaha.

Topic: business
Kupatan iku salah siji tradisi wong Islam nang Jowo gawe nyambut kemenangan ndek hari raya Idul Fitri. Biasane kupatan iki dilakoni pas seminggu ssak marine lebaran. Kupatan identik ambek lontong sing diwadahi kupat. Iki carane gawe kupat. Siji, siapno pirang helai daun klopo enom. Pilih sing kualitase apik, lebar, terus dowo. Loro, jupuk sehelai daun mau, terus gulung ping telu nang tangan kiwo dengan posisi ngisor daun madep duwur. Telu, jupuk siji daun maneh, terus gulung maneh nang tangan kiwo ping telu, tapi posisine pangkal daun madep ngisor. Papat, gawe gulungan daun mau dadi saling bersilangan, tapi daun iku posisine kudu tetep kegulung. Jupuk salah siji ujung daun terus puter memburi susunan daun mau. Limo, lebokno ujung daun sing wes diputer memburi mau nang tengah koyok nek nganyam. Enem, terusno anyaman sampe tutuk ngisor. Lakoni iki nang ujung daun sing sijine sisan dan pastikno anyaman mau rapet. Terakhir, pangkal daun sing wes nang samping, kudu langsung isok dianyam menduwur. Lakoni sisan nang rong pangkal daun sampe ketemu nang bagian duwur kupat.

Topic: religion
Aku iku nduwe keluhan, yaiku ngeroso repot nek kudu metu gawe nugas. Soale aku butuh internet nang ndi ae nek nggarap tugas. Nek nang njobo, otomatis aku kudu nggolek panggon sing onok Wifi ne. Tapi sayange, gak kabeh panggon iku Wifi ne banter. Kadangan aku nyalakno hotspot teko hp, tapi sering e iku putus putus. Akhire ambek koncoku disarano nganggo modem hotspot. Dadi aku garek tuku paketan modem e ben wulan, dan iku isok digawe nang ndi ae. Pas tak coba, dadakno bener-bener mbantu pol. Laptop ku isok nyambung nang modem iku nang ndi ae. Wes ngono, aku gak atek paketan internet nang hp maneh, soale tak sambungno nang modem iku mau. Lumayan ngirit sisan nduwe modem hotspot iki.

Topic: technology
Olahraga sing akeh peminate yaiku basket. Tim basket iki ngurusine akeh banget administrasi lan ora mung latian. Yen akeh latian. tim iki uga kadhang bisa dadi bosen. Kanggo njaga suasana ning jero ekskul iki akeh carane. Kaping pisan yaiku sregep melu lomba amarga lomba iki bisa dadi sarana kanggo njaga keseriusan pemain ning jeru tim. Kaping pindho yaiku ngadakakae variasi latian kaya latihan iki diselipi karo dolanan sing bisa ngasah otak lan kemampuan para anggota ekskul. Kaping telu yaiku ngadakake tandhing karo sekolah liya sing gunane kanggo golek kanca lan ningkatake kemampuan. Kaping papat yaiku ngadakake nonton bareng tandhing basket senior sing wis profesional kanggo analisis cara maine. 

Topic: sports